Spring – Fanie Viljoen
Jy is hierTuis > Afrikaans > Spring	Spring	Afrikaans
Jonger Tieners by Fanie Viljoen - 1st January 201324th February 2017	05925	Ouens doen soms mal goed om ’n meisie te beïndruk
Hoe ver sal jy gaan om die meisie van jou drome te beïndruk? Wat sal jy doen om jou beste vriend se lewe te red?
Rudi en Steven maak ’n snaakse video. Die soort dom video wat jy maak om ’n meisie te probeer beïndruk. Kort voor lank het hulle hope aanhangers op YouTube.
Hulle kry selfs ’n bynaam – die Vidiote.
Maar dan ontmoet hulle vir Marco. Marco het planne. Opwindende planne. Gevaarlike planne. Planne om die Vidiote se toertjies beter en waaghalsiger te maak. En dan loop dinge skeef …
Spring is ook beskikbaar as skooluitgawe
Koop Spring by jou naaste goeie boekwinkel, of klik hier en bestel dit aanlyn. Kyk na Spring se video
Spring is ook in Engels beskikbaar as Jump. Dit is uitgegee deur Ransom Publishing.
Die toertjie gaan verkeerd. Verskriklik verkeerd.
Rudi bewe terwyl dit gebeur. Hy kan dit nie glo nie. Hy probeer die kamera stil hou.
Toe dink hy: Vergeet die video. Gaan help jou pel!
Steven se gille eggo nog teen die skoolgeboue. Rudi sit die kamera neer. Amper te hard.
“Is jy orraait, Steven?” roep Rudi. Hy hardloop nader.
Hy skop die goed wat hulle vir die opdraand gebruik het, weg. Die planke en bakstene skuif oor die sement.
Die skaatsplank lê daar doer.
Die grond is oortrek met stukkies glas. Dis die hok s’n.
Steven kruip weg van die slang af.
Die reptiel krul verskrik op die sement. Sy bek is oop. Sy swart ogies blits. Dit lyk darem nie of hy seergekry het nie. Maar hy lyk omgekrap.
In sy kop sien Rudi weer alles wat gebeur het. Die oefenlopie was oukei. Maar tóé was die slang nie daar nie. Die tweede probeerslag was ’n nagmerrie.
Steven se voorkop is natgesweet.
Marco kondig die video aan.
Hy is vol bravade.
Hy vra of Steven gereed is.
Steven se kop sak.
Hy skraap moed bymekaar.
Toe laat wiel hy.
Dit gebeur alles so vinnig.
Hy tref die opdraand.
Teen ’n hoek, nie reguit soos in die oefening nie.
Arms en bene waai.
Die skaatsplank kantel.
Die planke skuif van die bakstene af.
Die hok breek.
Die slang is onder hom …
“Ag, moenie so tekere gaan nie,” sê Marco. “Dit was ongelooflik! Jy was ongelooflik, Steven!”
Rudi help sy vriend op. Daar is bloed aan sy elmboog. Nog bloed stroom teen sy arm af.
Marco tel die slang op. Hy vryf oor sy skubberige lyf. Sy bek maak sssj-geluide.
Hy bring die slang se kop tot teen sy eie kop. Hy draai dit sodat Rudi en Steven dit kan sien. Asof hy die slang is, fluister hy: “Ek is maar net ’n ou koringslang. Ek sal jou nie byt nie, Steven. Ek wurg my prooi … En ek eet net rotte.”
Koop Spring by jou naaste goeie boekwinkel, of klik hier en bestel dit aanlyn. Save
Tagged Avontuur Fiksie Graad 9 Humor Jeugroman Spanning Video Voorgeskrewe boek Wenner Fanie Viljoen
Vorige artikelDae van die rooi vlieërVolgende artikelGalop	Nuutste Berigte Dromers
26th May 20170508
12th February 201724th February 20170880
25th January 201724th February 201701252
Onlangse KommentaarLeandri on OnderwêreldFanie Viljoen on Slym-reeksNiel Steinmann on Slym-reekslouise on Nova-reeksMmaMoafrika on Geraamte in die KlasInteraksie
Artikel Argiewe	May 2017 (1)
Fanie Viljoen in ’n Neutedop	Fanie Viljoen is ’n voltydse skrywer, skilder en illustreerder van Bloemfontein. Sy werk is bekroon met verskeie toekennings soos die Goue Sanlam-prys vir jeuglektuur, M.E.R-prys vir jeuglektuur, M.E.R.-prys vir geïllustreerde kinderboeke, naaswenner in die Lapa-jeugromankompetisie en talle ATKV-kinderboektoekennings.
Mengelmoes Berigte Jump
1st January 201524th February 201701491
1st March 200927th August 201501248
1st April 201521st November 201602473
Fanie Viljoen Powered by WordPress | Theme: AccessPress Mag